
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2024)0150),
–	ņemot vērā Līguma par Eiropas Savienības darbību 294. panta 2. punktu, 114. panta 1. punktu, 173. panta 3. punktu, 212. panta 2. punktu un 322. panta 1. punktu, saskaņā ar kuriem Komisija tam ir iesniegusi priekšlikumu (C10-0005/2024),
–	ņemot vērā Līguma par Eiropas Savienības darbību 294. panta 3. punktu,
–	ņemot vēra Budžeta komitejas budžeta izvērtējumu,
–	ņemot vērā Revīzijas palātas 2025. gada 31. janvāra atzinumu[footnoteRef:1], [1:  	OV C, C/2025/805, 31.1.2025., http://data.europa.eu/eli/C/2025/805/oj. ] 

–	ņemot vērā Eiropas Ekonomikas un sociālo lietu komitejas 2024. gada 30. maija atzinumu[footnoteRef:2], [2:  	OV C, C/2024/4662, 9.8.2024., ELI: http://data.europa.eu/eli/C/2024/4662/oj.] 

–	ņemot vērā Reģionu komitejas 2025. gada 20. februāra atzinumu[footnoteRef:3],   [3:  	OV C, C/2025/1705, 26.3.2025., ELI: http://data.europa.eu/eli/C/2025/1705/oj.] 

–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 75. panta 4. punktu, un Padomes pārstāvja 2025. gada 17. oktobra vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 60., 170. un 58. pantu,
· ņemot vērā Drošības un aizsardzības komitejas un Rūpniecības, pētniecības un enerģētikas komitejas kopīgās apspriedes saskaņā ar Reglamenta 59. pantu,	
–	ņemot vērā Ārlietu komitejas, Budžeta kontroles komitejas un Iekšējā tirgus un patērētāju aizsardzības komitejas atzinumus,
–	ņemot vērā Drošības un aizsardzības komitejas un Rūpniecības, pētniecības un enerģētikas komitejas ziņojumu (A10-0084/2025),
1.	pieņem pirmajā lasījumā turpmāk izklāstīto nostāju; 
2.	Apstiprina Parlamenta un Padomes kopīgo paziņojumu un Parlamenta, Padomes un Komisijas kopīgos paziņojumus, kas pievienoti šai rezolūcijai un kas tiks publicēts Eiropas Savienības Oficiālā Vēstneša C sērijā; 
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;



4.	uzdod priekšsēdētājai Parlamenta nostāju nosūtīt Padomei, Komisijai, kā arī dalībvalstu parlamentiem.



P10_TC1-COD(2024)0061
Eiropas Parlamenta nostāja, pieņemta pirmajā lasījumā 2025. gada 25. novembrī, lai pieņemtu Eiropas Parlamenta un Padomes Regulu (ES) 2025/..., kas izveido Eiropas Aizsardzības industrijas programmu un pasākumu satvaru aizsardzības ražojumu savlaicīgas pieejamības un piegādes nodrošināšanai (“EDIP regula”)
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2025/2643.)

NORMATĪVĀS REZOLŪCIJAS PIELIKUMS
Eiropas Parlamenta un Padomes kopīgs paziņojums par Eiropas Aizsardzības industrijas programmas (EDIP) un Ukrainas atbalsta instrumenta finansēšanu saskaņā ar EDIP regulu[footnoteRef:4]+ [4: +	OV L, 2025/2643, 29.12.2025., ELI: http://data.europa.eu/eli/reg/2025/2643/oj.] 

Eiropas Parlaments un Padome atzīst, ka pilnīgi noteikti ir jāatbalsta Eiropas aizsardzības tehnoloģiskā un industriālā bāze un Ukrainas aizsardzības tehnoloģiskā un industriālā bāze, lai palielinātu to konkurētspēju, un tāpēc ir jāpaātrina industrijas pielāgošanās strukturālām pārmaiņām, tai skaitā jāpalielina ražošanas jaudas un aktīvāk jāsadarbojas aizsardzības ražojumu iepirkumā, īpaši ņemot vērā problēmas, ko izraisījis Krievijas nelikumīgais, neprovocētais un nepamatotais agresijas karš pret Ukrainu.
Neskarot budžeta lēmējinstitūcijas prerogatīvas turpmākajās ikgadējo budžeta procedūrās, Eiropas Parlaments un Padome aicina Komisiju prioritārā kārtā un ņemot vērā budžeta lēmējinstitūcijas iepriekšējās politiskās apņemšanās (tostarp apņemšanos segt Eiropas Savienības Atveseļošanas instrumenta procentu izmaksas), izskatīt iespējas pastiprināt Eiropas Aizsardzības industrijas programmas un Ukrainas atbalsta instrumenta budžetu atbilstoši 18. punktam iestāžu nolīgumā (IN) par budžeta disciplīnu, vienlaikus nemazinot līdzīgu ES programmu un fondu finansējumu.


Eiropas Parlamenta, Padomes un Komisijas kopīgs paziņojums par finanšu iemaksām, ko veic trešās valstis, lai piedalītos SAFE instrumentā, kā papildu finanšu resursiem Eiropas Aizsardzības industrijas programmai (EDIP) un Ukrainas atbalsta instrumentam (UAI) saskaņā ar EDIP regulu[footnoteRef:5]+ [5: +	OV L, 2025/2643, 29.12.2025., ELI: http://data.europa.eu/eli/reg/2025/2643/oj.] 

Eiropas Parlaments, Padome un Komisija atzīst, ka pilnīgi noteikti ir jāatbalsta Eiropas aizsardzības tehnoloģiskā un industriālā bāze un Ukrainas aizsardzības tehnoloģiskā un industriālā bāze, lai palielinātu to konkurētspēju, un tāpēc ir jāpaātrina industrijas pielāgošanās strukturālām pārmaiņām, tai skaitā jāpalielina ražošanas jaudas un aktīvāk jāsadarbojas aizsardzības ražojumu iepirkumā, īpaši ņemot vērā problēmas, ko izraisījis Krievijas nelikumīgais, neprovocētais un nepamatotais agresijas karš pret Ukrainu.
Saskaņā ar SAFE regulas 17. panta 4. punktu finanšu iemaksas, ko nolūkā piedalīties SAFE instrumentā veic trešās valstis, izmanto programmām, kuras atbalsta Savienības aizsardzības industriju, Ukrainas aizsardzības industriju un Ukrainu saskaņā ar minēto programmu noteikumiem. Eiropas Parlaments, Padome un Komisija ir vienisprātis, ka šādas iemaksas būtu jāizmanto EDIP un UAI stiprināšanai.


Eiropas Parlamenta, Padomes un Komisijas kopīgs paziņojums par papildu finanšu resursiem EDIP regulai [footnoteRef:6]+ [6: +	OV L, 2025/2643, 29.12.2025., ELI: http://data.europa.eu/eli/reg/2025/2643/oj.] 

Eiropas Parlaments, Padome un Komisija uzskata, ka būtu jānodrošina papildu finanšu resursi EDIP regulai.
Tāpēc EDIP regulā ir konkrēti paredzēts, ka dalībvalstīm, Savienības iestādēm, struktūrām un aģentūrām, trešām valstīm, starptautiskām organizācijām, starptautiskām finanšu iestādēm vai citām trešām personām ir iespēja veikt papildu finanšu iemaksas, un šajā sakarā skaidri norādīts uz Fondu aizsardzības piegādes ķēžu pārveides paātrināšanai (FAST).
Tāpēc un ņemot vērā FAST izšķirīgo lomu MVU un mazu vidējas kapitalizācijas uzņēmumu – kuriem investīcijas ir īpaši nepieciešamas – aizsardzības ražošanas jaudu palielināšanā, šādas papildu iemaksas pirmām kārtām būtu jāpiešķir Fondam aizsardzības piegādes ķēžu pārveides paātrināšanai, un ar tām būtu jāpapildina summas, kas piešķirtas no 3. panta 1. punktā minētā 1,2 miljardu EUR finansējuma, lai tādējādi panāktu, ka konkrētā fonda kopējais indikatīvais finansējums Programmas ietvaros sasniegtu vismaz 150 miljonus EUR, vienlaikus ievērojot budžeta iestādes prerogatīvas.

